Veðurofsinn sem gekk yfir landið í síðustu viku var slíkur að umfangi að hann verður seint talinn annað en náttúruhamfarir . Skagfirðingar voru á meðal þeirra íbúa landsins sem fóru hvað verst út úr fárviðrinu . Viðbragðsaðilar brugðust við stöðunni í Skagafirði af miklum myndarskap og við íbúar sveitarfélagsins hljótum að vera auðmjúkt þakklátir fyrir þeirra óeigingjarna framlag . Lengi hefur verið umræða um eflingu innviða í Skagafirði og rafmagnsleysið sem varð í kjölfar aftakaveðursins hefur eðlilega varpað kastljósinu á raforkuöryggi Skagfirðinga . Það er mjög eðlilegt að bæjarfulltrúar setji aukinn slagkraft í baráttu fyrir innviðum samfélagsins og gæti hagsmuna Skagfirðinga . Til þess eru þeir kjörnir . Hins vegar fannst mér vegið að mér og eiginkonu minni í pistli Gísla Sigurðssonar , sveitarstjórnarfulltrúa , hér í Feyki þegar Gísli blandaði málshöfðun félags í eigu okkar gegn sveitarfélaginu , vegna línustæðis Blöndulínu 3 , inn í umræðu um raforkuöryggi í kjölfar náttúruhamfaranna . Það er ómaklegt hjá kjörnum fulltrúa að gefa í skyn að þessi málshöfðun hafi eitthvað með raforkuöryggi og innviði Skagfirðinga að gera . Okkur , rétt eins og öðrum íbúum sveitarfélagsins , er mjög umhugað um uppbyggingu innviða í sveitarfélaginu og aukið raforkuöryggi íbúa þess . Það mál sem hér um ræðir snýst hins vegar um að sveitarfélagið Skagafjörður fór ekki að lögum þegar tekin var ákvörðun um lagningu línustæðis vegna Blöndulínu 3 . Aðalskipulagsbreytingin vegna lagningu línunnar er haldin slíkum ágöllum að hana ber að ógilda í heild sinni og á því byggir okkar málshöfðun . Við hjón höfum bent á að lagning línunnar um Kiðaskarð er mun heppilegri og styttri . Hins vegar væri best að leggja línuna í jörðu og það hlýtur að vera alvarlegt umhugsunarefni að enn sé verið að setja upp háspennumöstur , með tilheyrandi sjónmengun , þegar svona vel er liðið á 21. öldina . Best væri fyrir alla , bæði íbúa sveitarfélagsins og aðra sem vilja njóta náttúrufegurðar í Skagafirði , að línan væri lögð í jörð að stærstum hluta . Tímasetning á þingfestingu stefnunnar gegn sveitarfélaginu var algjör tilviljun og er ótengd atburðum síðustu viku . Það er mjög óheppilegt að kjörinn fulltrúi leggist gegn því að venjulegt fólk neyti lögmætra úrræða til að verja hagsmuni sína , líkt og Gísli Sigurðsson gerir í grein sinni . Þá er ekki málefnalegt að gefa í skyn að með málshöfðuninni sé verið að ganga gegn almennum hagsmunum íbúanna í sveitarfélaginu . Að þessu sögðu vil ég árétta mikilvægi þess að innviðir Skagafjarðar verði efldir . Í þeirri vinnu er það auðvitað lágmarkskrafa að sveitarfélagið fari að lögum . Gunnar B Dungal Höfundur býr í Héraðsdal Tindastóll og Valur mættust í Síkinu í gærkvöldi í 15. umferð Dominos-deildarinnar . Við eigum þrjú börn , Rakel Sunnu , Róbert Mána og Friðbert Dag . Þegar blaðamaður Feykis leit við í reiðhöllinni sl. fimmtudagskvöld stóðu unglingarnir sjoppuvaktina og rukkuðu inn á sýnikennslu Þórarins Eymundssonar . Hér er um að ræða fastan lið í starfsemi félagsins sem vanalega á sér stað síðustu helgina í janúar . Brynhildur svara spurningum í Liðinu mínu þessa vikuna . Margrét Rún er dóttir Einarínu Einarsdóttur og Stefáns Öxndal Reynissonar og er Íþróttagarpur Feykis að þessu sinni .